CELEX: 62013CA0300
Language: sk
Date: 2014-03-27 00:00:00
Title: Vec C-300/13: Rozsudok Súdneho dvora (siedma komora) z  27. marca 2014 (návrh na začatie prejudiciálneho konania, ktorý podal Tribunal Superior de Justicia de la Comunidad Valenciana – Španielsko) – Ayuntamiento de Benferri/Consejería de Infraestructuras y Transporte, Iberdrola Distribución Eléctrica SAU (Návrh na začatie prejudiciálneho konania — Smernica 85/337/EHS — Posudzovanie vplyvov určitých projektov na životné prostredie — Výstavba určitých nadzemných vedení elektrickej energie — Rozšírenie elektrickej rozvodnej stanice — Nepodrobenie projektu posudzovaniu vplyvov na životné prostredie)

19.5.2014   
            
            
               SK
            
            
               Úradný vestník Európskej únie
            
            
               C 151/7
            
         Rozsudok Súdneho dvora (siedma komora) z 27. marca 2014 (návrh na začatie prejudiciálneho konania, ktorý podal Tribunal Superior de Justicia de la Comunidad Valenciana – Španielsko) – Ayuntamiento de Benferri/Consejería de Infraestructuras y Transporte, Iberdrola Distribución Eléctrica SAU
   (Vec C-300/13) (1)
   
   ((Návrh na začatie prejudiciálneho konania - Smernica 85/337/EHS - Posudzovanie vplyvov určitých projektov na životné prostredie - Výstavba určitých nadzemných vedení elektrickej energie - Rozšírenie elektrickej rozvodnej stanice - Nepodrobenie projektu posudzovaniu vplyvov na životné prostredie))
   2014/C 151/09
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Superior de Justicia de la Comunidad Valenciana
   
      Účastníci konania pred vnútroštátnym súdom
   
   
      Žalobkyňa: Ayuntamiento de Benferri
   
      Žalované: Consejería de Infraestructuras y Transporte, Iberdrola Distribución Eléctrica SAU
   
      Predmet veci
   
   Návrh na začatie prejudiciálneho konania – Tribunal Superior de Justicia de la Comunidad Valenciana – Výklad prílohy I bodu 20 a prílohy II bodu 3 písm. b) smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248), v znení zmenenom a doplnenom smernicou Rady 97/11/ES (Ú. v. ES L 73, s. 5; Mim. vyd. 15/003, s. 151) – Výstavba nadzemných vedení na prenos elektrickej energie s napätím 220 kV alebo viac a s dĺžkou väčšou ako 15 kilometrov – Pojem – Projekt rozšírenia elektrickej rozvodnej stanice nezávisle od existujúceho nadzemného vedenia – Vnútroštátna právna úprava, ktorá nestanovuje predloženie uvedeného projektu na posúdenie vplyvov na životné prostredie
   
      Výrok rozsudku
   
   Ustanovenia prílohy I bodu 20 a prílohy II bodu 3 písm. b) smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, zmenenej a doplnenej smernicou Rady 97/11/ES z 3. marca 1997, sa majú vykladať v tom zmysle, že projekt, ako je projekt, o ktorý ide v konaní vo veci samej, ktorý sa týka iba rozšírenia rozvodne pre transformáciu elektrického napätia, sa neuvádza medzi projektmi, ktorých sa týkajú tieto ustanovenia, pokiaľ toto rozšírenie nepatrí do rámca výstavby nadzemných vedení elektrickej energie, čo prislúcha posúdiť vnútroštátnemu súdu.
   
      (1)  Ú. v. EÚ C 226, 3.8.2013.